A Bronx Tale

:*Iste articlo ye sobre una cinta estausunidense de drama de gángsters de l'anyo 1993; ta atros usos, se veiga *'A Bronx Tale (desambigación)***.


***A Bronx Tale*** (títol orichinal en [[Idioma anglés|anglés]], en [[Idioma aragonés|aragonés]] ***Un cuento d'o Bronx***, estrenada en [[Aragón]] cono o títol en [[Idioma castellano|castellano]] d***'Una historia del Bronx***, en aragonés ***Una historia d'o Bronx**') ye una cinta de cine estausunidense de cine de drama de gángsters estrenada l'anyo 1993, dirichida por Robert De Niro seguntes un guión adaptau por Chazz Palminteri (basau en a suya propia obra teatral *[[A Bronx Tale (obra teatral)|A Bronx Tale]]*, de Chazz Palminteri 1989), con una banda sonora orichinal de Butch Barbella, una dirección de fotografía de Reynaldo Villalobos y una producción cinematografica de Jane Rosenthal, Jon Kilik y Robert De Niro ta las productoras Price Entertainment y Tribeca Productions. Conta con un elenco d'o cual en fan parte, entre d'atros actors, Robert De Niro, Chazz Palminteri, Lillo Brancato Jr., Francis Capra, Taral Hicks, Kathrine Narducci, Clem Caserta, Frank Pietrangolare, Joe Pesci, Alfred Sauchelli Jr., Robert D'Andrea, Eddie Montanaro, Fred Fischer, Dave Salerno, Joe D'Onofrio, Louis Vanaria, Sobe Bailey y Domenick Lombardozzi.

Calogero ye un nino de 9 anyos d'edat que vive en 1960 en un sector d'immigrants obreros d'orichen italiano en o barrio d'o Bronx en Nueva York. Vive con su pai Lorenzo, conductor d'autobús, y con su mai Rosina. De bien choven, Calogero s'intresa por a presencia d'a Mafia en o barrio, marcau por l'admiración que tien enta Sonny, lo suyo chefe local. Bel día Calogero presencia por casualidat cómo Sonny mata a un hombre que agulloniaba a un amigo y, cuan l'interroga la Policía, diz no haber-lo reconoixiu. Agradeixiu, Sonny ufre a Lorenzo un treballo ta él muit bien pagau, pero Lorenzo refusa cortesment. Sonny se fa amigo de Calogero y iste recibe diners como arideu cuan Sonny gana a lo chuego de daus. Bel día Lorenzo troba amagaus 600 dólars de su fillo y, botudo, los li torna a Sonny, decindo-le que no puet tractar a Calogero como si estase lo suyo fillo porque lo ye d'él. Pasan os anyos, y en 1968 Calogero ya tien 17 anyos y contina tenendo relación con Sonny encara que su pai no quiere. A Sonny li preocupan os amigos que ha feito Calogero y prencipia a prebar de que se distancie d'éls. Conoix a Jane, una mesacha afroamericana y l'atracción entre éls ye mutua, encara que con problemas por a diferencia racial. Cuan os amigos de Calogero atacan a un chirmano de Jane, Calogero preba d'aduyar-lo, pero lo chirmano l'acusa d'haber-lo atacau. A la vegada, los amigos italianos han decidiu atacar con coctels molotov un local d'os afroamericanos, y fan partecipar a Calogero. Pero cuan Sonny lo veye, para l'auto en que viachan y fa salir a Calogero. Cuan os atros fan l'ataque, se lis incendia lo suyo auto y mueren cremaus, a la vegada que Jane ha sabiu a la fin por o suyo chirmano que Calogero no heba partecipau en l'ataque contra él so que l'heba prebau de protecher. Cuan torna enta lo local de Sonny ta dar-li las gracias, troba que un hombre li dispara a iste a la cabeza, y no ye atro que lo fillo de l'hombre que Sonny heba matau 8 anyos entazaga.

A cinta s'ambienta en 1960 y 1968 en a ciudat de Nueva York (Nueva York), concretament en o suyo barrio d'o Bronx; y las suyas escenas se filmoron en Nueva York (Nueva York) y Jersey City (Nueva Jersey).

*A Bronx Tale* ye una cinta que ha recibiu bels premios y nominacions, encara que garra d'éls no se troba en o conchunto de premios mas conoixius u destacaus d'o panorama cinematografico internacional.

## Elenco

## Se veiga tamién
* Cine en 1993.
* Cintas de 1993.

## Referencias

## Vinclos externos
*  ''A Bronx Tale'' en Internet Movie Database.
*  ''A Bronx Tale'' en Metacritic.
*  ''A Bronx Tale'' en Rotten Tomatoes.
*  ''A Bronx Tale'' en Box Office Mojo.